ניל גיימן

ניל ריצ'רד מק'קינון גיימן (אנגלית: Neil Richard MacKinnon Gaiman; נולד ב-10 בנובמבר 1960) הוא קומיקסאי, סופר, משורר ותסריטאי יהודי-בריטי מסוגת הפנטזיה והמדע הבדיוני, שהתפרסם לראשונה בעקבות כתיבת הקומיקס "סנדמן".

קורות חיים 
משפחתו של גיימן היגרה בשנת 1916 מהולנד לאנגליה, שם הקימה רשת של חנויות מכולת. אביו, דייוויד גיימן, עבד באותה הרשת, ואמו שילה (לבית גולדמן) עבדה כרוקחת. ניל גיימן התחנך וגדל כיהודי המאמין גם בסיינטולוגיה.

ניל גיימן נהג לקרוא בילדותו ספרים רבים של ג'.ר.ר. טולקין, ק.ס. לואיס, מייקל מורקוק, רוג'ר זילאזני וג'ין וולף. בצעירותו עבד כמבקר ספרים וכעיתונאי עבור מגזינים בריטיים. ב-1984 כתב ביוגרפיה על הלהקה "דוראן דוראן", ומספר ספרים נוספים. בשנות ה-80 כתב מספר קומיקסים, וב-1989 החל לכתוב את הקומיקס סנדמן שפורסם בוורטיגו, ובעקבותיו זכה להכרה ופרסום. המשיך לכתוב את הקומיקס עד 1996.

גיימן היה שותף בהפקת הגרסאות באנגלית של סרטי האנימה היפניים "הנסיכה מונונוקי" ו"המסע המופלא".

גיימן שואב את השראתו מפולקלור, מיתולוגיה, היסטוריה, תאולוגיה, אגדות ילדים וסיפורי עמים.

ניל גיימן ביקר בישראל במסגרת פסטיבל אייקון 2006.

בשנת 2011 הופיע גיימן בתפקיד עצמו בפרק השישי של העונה ה-23 בסדרה משפחת סימפסון "The Book Job". במהלך הפרק הומר ובארט מארגנים חבורה שתכתוב ספר פנטזיה לנוער, גיימן מצטרף אליהם אך בסופו של דבר מוצג כמחבר היחידי אף על פי שלא השתתף כלל בכתיבה, והוא אף מצהיר בסיום הפרק "אני אפילו לא יודע לקרוא" (I don't know even how to read).

גיימן נישא למרי מקגרת בשנת 1985. לזוג נולדו שלושה ילדים, מייקל, הולי ומיידלין. הם התגרשו בשנת 2007, ומאז נישא לזמרת האמריקאית אמנדה פאלמר. השניים הכריזו על אירוסיהם ב-2010, ונישאו בינואר 2011. ב-16 בספטמבר 2015 נולד ילדם הראשון אנתוני. בנובמבר 2022, הזוג הודיע, בהצהרה משותפת, שהם מתגרשים.

בשנת 2023 הופיע ברשימה השנתית טיים 100 של מגזין טיים.

מספריו וכתביו

קומיקס
 Violent Cases - צויר על ידי דייב מקין (1987).
 Black Orchid - צויר על ידי דייב מקין, פורסם על ידי DC קומיקס (1988).
 #1-75 Sandman - הקומיקס אשר הביא לגיימן את רוב פרסומו. אוּיר על ידי אומנים מתחלפים ופורסם בוורטיגו (1991-1997).
Miracleman #17-24 - גיבור-על של DC קומיקס (1992).
 Books of Magic סדרת קומיקס שגיימן יצר בשנת 1991 המספרת על ילד ממושקף שנקלע לעולם של קסמים וכשפים (1991)
Death: The High Cost of Living #1-3 - ספין-אוף של הסנדמן, על האחות מוות (Death). אוּיר על ידי כריס בצ'לו ופורסם ב-DC קומיקס.
Death: The Time Of Your Life #1-3 - ספין-אוף של הסנדמן, השני על האחות מוות (Death). אוּיר על ידי כריס בצ'לו ופורסם בDC קומיקס.
Neil Gaiman's Midnight Days - אסופת סיפורים מוקדמים של גיימן. פורסם בורטיגו, DC קומיקס.
Marvel 1602 עיבוד קומיקס של יקום מארוול לעידן האליזבתני. אוּיר על ידי אנדי קיוברט ופורסם במארוול קומיקס.
 #27 Hellblazer - חוברת בודדת, מאוירת על ידי דייב מקין.
Endless Nights - שבעה סיפורים קצרים שיצאו כנובלה גרפית, העוסקים במשפחתו של הסנדמן.
Eternals - מבוסס על הקומיקס של ג'ק קירבי, פורסם במארוול קומיקס. (2006).
Marvel 1602 #1-8, סדרת מוגבלת על גרסת ימי הביניים של יקום מארוול
Batman: Whatever Happened to the Caped Crusader?, 2009

פרוזה

בשורות טובות (1990) - יחד עם טרי פראצ'ט
(Angels and Visitations (1993 - אוסף סיפורים קצרים
לעולם-לא-עולם (1996) - סדרת טלוויזיה שגיימן כתב ל-BBC, ולאור אכזבתו מהתוצאה הסופית, כתב ספר על פי עלילת הסדרה. ב-2005 יצאה לאור אדפטציית קומיקס של הספר, בעיבוד של מייק קארי.
עשן ומראות (1998) - אסופת שירים וסיפורים קצרים
אבק כוכבים (1999) - אגדה על נער היוצא למסע בממלכת הפיות למצוא כוכב שנפל. בהוצאת הכורסא,2021
אלים אמריקאים (2001)
קורליין (2002) - אגדת ילדים הכוללת מאפיינים המזכירים את הסיפור המפורסם של לואיס קרול "הרפתקאות אליס בארץ הפלאות" ואת "האריה, המכשפה וארון הבגדים" של ק.ס. לואיס.
 A Walking Tour of the Shambles (עם ג'ין וולף) (2002)
בני אנאנסי (2005)
בין-עולם (2007) - יחד עם מייקל ריבס.
דברים שבירים (2008) - אוסף סיפורים קצרים.
בין-עולם (2008) - ספר מדע בדיוני אשר נכתב בשיתוף עם מייקל ריבס.
ספר בית הקברות (2008)
אוקיינוס בקצה המשעול (2013)
Trigger Warning (2015) - אוסף סיפורים קצרים.
מיתולוגיה נורדית (2017), יצא לאור בעברית, הוצאת כורסא, 2019

ילדים
"זאבים בקירות" - באיור דייב מק'קיין
"היום בו החלפתי את אבי בעבור שני דגי זהב" - באיור דייב מק'קיין
"למרבה המזל, החלב" - באיור סקוטי יאנג

פילמוגרפיה
לעולם-לא-עולם (1996) - מיני-סדרה שכתב ל-BBC
הנסיכה מונונוקי (1997) - עיבד את התסריט לגרסה האנגלית של הסרט
 סרט קצר על ג'ון בולטון (2003) - סרט קצר שכתב וביים אודות המאייר ג'ון בולטון
מסכת המראה (2005) - סרט באורך מלא שכתב
ביוולף (2007) - סרט הרפתקאות באנימציית מחשב, מבוסס על סיפור העם העתיק ביותר בשפה האנגלית. ניל גיימן כתב את התסריט והפיק בפועל.
קורליין ודלת הקסמים (2009) - על פי אגדת הילדים שכתב
דוקטור הו - "The Doctor's Wife", "Nightmare in Silver" - שני פרקים

קישורים חיצוניים 

 

 
 
 
 על ניל גיימן באתר של פסטיבל אייקון 2006, שבמסגרתו ביקר בישראל
 שני הפרקים הראשונים של קורליין 
 המחיר, סיפור מתוך עשן ומראות באתר בלי פאניקה (בעברית)
 ניל גיימן, מזכרות ואוצרות סיפור קצר (בעברית)
 ניל גיימן, הניצוץ: סטיבן קינג מופתע מכך שהוא אייקון תרבות, באתר nrg מעריב, 1 ביוני 2012
 
 אלי אשד, ניל גיימן בארץ הקודש, ניתוח יחסו לדת ולתנ"ך, באתר "רשימות"
 סיגלית בן-ישראל, על הספר 'לעולם לא עולם', nfc,  30 במאי 2008
 ג'ף ביינן, אי-פי, מת על החיים, הארץ, 19 באוקטובר 2008
 
 ארז דבורה, נוסחת קסמים, על הסרט "קורליין ודלת הקסמים", ynet , 29 ביוני 2009
 מישל פולי, הגרדיאן, ספר אימה לילדים על ילד שגודל בבית קברות על ידי רוחות רפאים, פורסם בעברית בעכבר העיר, 3 בינואר 2010
 
 נאומו של נייל גיימן בטקס סיום הלימודים של בוגרי תארים לאמנויות באוניברסיטת פילדלפיה, צרו אומנות טובה, באתר Beautiful.co.il (מתורגם לעברית)

הערות שוליים

סופרים יהודים בריטים
סופרי פנטזיה יהודים
סופרי מדע בדיוני יהודים
סופרי פנטזיה בריטים
סופרי מדע בדיוני בריטים
קומיקסאים יהודים
קומיקסאים בריטים
סופרים ויוצרים זוכי פרס הוגו
סופרים ויוצרים זוכי פרס גפן
זוכי מדליית קרנגי
זוכי מדליית ניוברי
סופרים ויוצרים זוכי פרס נבולה
תסריטאי קולנוע יהודים בריטים
תסריטאי טלוויזיה יהודים
תסריטאי טלוויזיה בריטים
בריטים ממוצא יהודי-פולני
יהודים שהופיעו ברשימת טיים 100
בריטים שהופיעו ברשימת טיים 100
אנגלים שנולדו ב-1960